# អំពី ការពិនិត្យរកមើលជំងឺមហារីកសួត

**វិធីដ៏ល្អបំផុតដើម្បីស្វែងរកមើលជំងឺមហារីកសួតនៅដំណាក់កាលដំបូង គឺការពិនិត្យរកមើលជំងែមហារីកសួតឱ្យ  
បានទៀងទាត់។**

**ជំងឺមហារីកសួតគឺជាមូលហេតុចម្បងនៃការស្លាប់ដោយសារជំងឺមហារីកនៅក្នុងប្រទេសអូស្ត្រាលី។ ប៉ុន្តែប្រសិនបើរកឃើញនៅដំណាក់កាលដំបូង ករណីភាគច្រើនអាចព្យាបាលបានដោយជោគជ័យ។**

**ការជក់បារីគឺជាកត្តាហានិភ័យធំបំផុតសម្រាប់ជំងឺមហារីកសួត។**

**ជំងឺមហារីកសួតគឺជាជំងឺមហារីកមួយក្នុងចំណោមជំងឺមហារីកទូទៅបំផុតនៅទូទាំងពិភពលោក។**

**ជំងឺមហារីកសួតចាប់ផ្តើមនៅពេលដែលកោសិកានានា លូតលាស់ដែលមិនអាចគ្រប់គ្រងបាននៅក្នុងសួត។**

**ការពិនិត្យមើលតាមរយៈរបកគំហើញជំងឺមហារីកនៅដំណាក់កាលដំបូង មុនពេលមានរោគសញ្ញានានា នៅពេលដែលវាមិនពិបាកក្នុងការព្យាបាល ឬមើលឱ្យជាសះស្បើយ។**

## តើការពិនិត្យរកមើលជំងឺមហារីកសួតជាអ្វី?

ការពិនិត្យរកមើលជំងឺមហារីកសួត ពាក់ព័ន្ធនឹងការស្កេនដោយកុំព្យូទ័រថតរូបភាពកាំរស្មីអ៊ិចដូសកម្រិតទាប (CT) ដើម្បីរកមើលសញ្ញានានានៃជំងឺមហារីកសួតនៅដំណាក់កាលដំបូង។ ការពិនិត្យគឺសម្រាប់អ្នកដែលមិនមានរោគ  
សញ្ញានានា (ឧទាហរណ៍ ក្អកដែលមិនជាសះស្បើយ ក្អកមានឈាម)។

ការពិនិត្យរកមើលជំងឺមហារីកសួតប្រើការស្កេន CT ដូសកម្រិតទាប (វិទ្យុសកម្មដូសកម្រិតទាប) ដើម្បីរកមើលដុំណាមួយដែលហៅថា ដុំពកតូចៗ។ ដុំតូចៗភាគច្រើននឹងមិនមែនជាជំងឺមហារីកទេ។

ការស្គេន CT ដូសកម្រិតទាបសម្រាប់ការពិនិត្យរកមើលជំងឺមហារីកសួតគឺឥតគិតថ្លៃ ដែលគ្របដណ្តប់ដោយ Medicare

## ហេតុអ្វីបានជាវាសំខាន់?

ជំងឺមហារីកសួតគឺជាមូលហេតុចម្បងនៃការស្លាប់ដោយសារជំងឺមហារីកនៅក្នុងប្រទេសអូស្ត្រាលី។ ប៉ុន្តែប្រសិនបើរកឃើញនៅដំណាក់កាលដំបូង ករណីភាគច្រើនអាចព្យាបាលបានដោយជោគជ័យ។

ការពិនិត្យគឺសម្រាប់មនុស្សដែលមានសុខភាពល្អ ដែលមិនមានរោគណាមួយ។ ការពិនិត្យអាចជួយសង្គ្រោះជីវិតអ្នក។

នៅពេលដែលមហារីកសួតចាប់ផ្តើមដំបូង វាមិនមានរោគសញ្ញាអ្វីឡើយ។ រោគសញ្ញានានាដូចជា ក្អកមានឈាម ឬការស្រកទម្ងន់ដែលមិនអាចពន្យល់បាន អាចមានន័យថា ជំងឺហារីកសួតកាន់តែរីកចម្រើនទៅមុខហើយ។

ពេលវេលាដ៏ល្អបំផុតដើម្បីព្យាបាលជំងឺមហារីកសួត គឺនៅពេលដែលដុំពកតូចៗត្រូវបានរកឃើញនៅដំណាក់កាលដំបូង។ នៅពេលដែលជំងឺមហារីកសួតត្រូវបានរកឃើញនៅដំណាក់កាលដំបូង វាមិនពិបាកព្យាបាលទេ ហើយមនុស្សភាគច្រើនបានធូរស្បើយ និងត្រឡប់ទៅជីវិតធម្មតាវិញ។

វាជារឿងសំខាន់ក្នុងការពិនិត្យ ទោះបីជាអ្នកមានអារម្មណ៍ល្អក៏ដោយ។

## តើខ្ញុំមានសិទ្ធិទទួលទេ?

|  |
| --- |
| រូបតំណាងមនុស្សចាស់  **មានអាយុពី 50 ទៅ 70 ឆ្នាំ**  និង  រូបតំណាងសួត  **មិនមានរោគសញ្ញា ឬសញ្ញានានាដែលបង្ហាញថាកើតមហារីកសួត** (ឧទាហរណ៍ ក្អកជាប់រហូតមិនអាចពន្យល់បាន ក្អកមានឈាម ដង្ហើមខ្លីដោយគ្មានមូលហេតុ)  និង  រូបតំណាងប្រអប់បារី  **ជក់បារី ឬមានប្រវត្តិជក់បារី** (ផ្តាច់បារីក្នុងរយៈពេល 10 ឆ្នាំ)  និង  រូបតំណាងប្រតិទិន  **មានប្រវត្តិជក់បារីយ៉ាងហោចណាស់ 30 កញ្ចប់ឆ្នាំ** (ឧទាហរណ៍ មួយកញ្ចប់ក្នុងមួយថ្ងៃអស់រយៈពេល 30 ឆ្នាំ ឬ 2 កញ្ចប់ក្នុងមួយថ្ងៃអស់រយៈពេល 15 ឆ្នាំ) |

**សូមពិភាក្សាជាមួយវេជ្ជបណ្ឌិតរបស់អ្នក ដើម្បីមើលថាតើអ្នកមានសិទ្ធិទទួលដែរឬទេ។**

## តើខ្ញុំគួរទៅនៅពេលណា?

សូមពិភាក្សាជាមួយវេជ្ជបណ្ឌិតរបស់អ្នកដើម្បីមើលថាតើអ្នកមានសិទ្ធិទទួលកម្មវិធីនេះដែរឬទេ។ ប្រសិនបើអ្នកមានសិទ្ធិទទួល អ្នកអាចធ្វើការស្កេនរៀងរាល់ពីរឆ្នាំម្តង។ អ្នកនឹងត្រូវទៅជួបវេជ្ជបណ្ឌិតដើម្បីបញ្ជូនបន្តអ្នកសម្រាប់ការស្កេនមួយ។ អ្នកគួរតែធ្វើការពិនិត្យ ទោះបីជាអ្នកមានអារម្មណ៍ល្អក៏ដោយ។

## ចុះបើខ្ញុំមានរោគសញ្ញានានា?

ប្រសិនបើអ្នកមានរោគសញ្ញាទាំងនេះ ទោះបីជាការធ្វើតេស្តពិនិត្យចុងក្រោយរបស់អ្នកមានហានិភ័យទាបបំផុត ឬអ្នកស្ថិតនៅចន្លោះការស្កេននានាក៏ដោយ សូមពិគ្រោះជាមួយវេជ្ជបណ្ឌិតរបស់អ្នកឱ្យបានភ្លាមៗ។

* **ការក្អកថ្មី ឬការក្អកបានផ្លាស់ប្តូរ**
* **ការក្អកមានឈាម**
* **ការដកដង្ហើមខ្លីដោយគ្មានហេតុផល**
* **អស់កម្លាំងយ៉ាងខ្លាំង**
* **ការសម្រកទម្ងន់ដែលមិនអាចពន្យល់បាន**
* **ឈឺទ្រូង ឬស្មាដែលមិនបាត់សោះ**

|  |  |
| --- | --- |
| ស្កេនកូដ QR សម្រាប់ព័ត៌មានបន្ថែមអំពីកម្មវិធីពិនិត្យរកមើលជំងឺមហារីកសួតថ្នាក់ជាតិ  សម្រាប់ព័ត៌មានបន្ថែមអំពីកម្មវិធីពិនិត្យរកមើលជំងឺមហារីកសួតថ្នាក់ជាតិ៖ [**www.health.gov.au/nlcsp**](http://www.health.gov.au/nlcsp) | សម្រាប់ជំនួយក្នុងការផ្តាច់បារី៖ [**www.quit.org.au**](http://www.quit.org.au) |